L'asento grave el xe on segno diacrìtego doparà inte numaroxe łéngue scrite moderne baxae so l'alfabeto latin, sirìłego e grego, e el xe uno dei asenti gràfeghi. El asento grave in grego el xe sta doparà par ła prima volta inte l' ortografia połitònega del grego antigo, par indegar na tonałità pì basa rispeto a cheła de l'asento acuto. In vèneto, catełan e italian el asento grave el xe on asento gràfego che el marca ła vocałe asentada inte ła paroła. In bulgaro l'asento grave el xe doparà inte łe vocałi а, о, у, е, и, ъ par mostrar ła sìłaba asentada. El xe doparà spesalmente in libri par putełi o foresti, par destìnguar parołe cuaxi omòfone: e , e . In masèdone l'asento el xe ortografegamente dimandà par destìnguar parołe omòneme e metesto insima a łe vocałi e и In ucraino, ruteno, bielorusso e russo, on sistema simiłar el ghe xera finamente a ła metà del XX secolo. Deso el asento prinsipale el xe indegà co on acuto, e el roło del grave el xe limità a ła segnałasion de asenti segondari in parołe conponeste. Inte łe léngue derivanti dal serbo-croato e dal slovegno, la sìłaba asentata ła połe èsare curta o longa, oltre che vere na tonalità cresente o disendente. Par denotarlo, ste łéngue łe dòpara cuatro difarenti asenti . El sistema el xe conpagno in tute e do łe scriture latine e sirìłeghe. Inte el moderno slavo eclexiàstego, i xe prexenti trè difarenti asenti . No ghe xe difarensa fonètega intrà sti cuà, ma solché na difarensa ortogràfega. Cheło grave el xe xeneralmente doparà inte ła ùltema łétara de ła paroła se ła xe asentada.